Document ID: 32008D0825

DEĊIŻJONI TAL-KUMMISSJONI
tat-23 ta’ Ottubru 2008
li temenda d-Deċiżjoni 2006/241/KE dwar l-importazzjoni ta’ ċerti speċijiet ta’ bebbux għall-konsum mill-bniedem mill-Madagaskar
(notifikata taħt id-dokument numru C(2008) 6083)
(Test b’relevanza għaż-ŻEE)
(2008/825/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 97/78/KE tat-18 ta’ Diċembru 1997 li tistipula l-prinċipji li jirregolaw l-organizzazzjoni ta’ kontrolli veterinarji fuq prodotti li jidħlu fil-Komunità minn pajjiżi terzi (1), u b’mod partikolari l-Artikolu 22(6) tagħha,
Billi:
(1)
Id-Deċiżjoni tal-Kummissjoni 2006/241/KE tal-24 ta’ Marzu 2006 dwar ċerti miżuri protettivi fir-rigward ta’ ċerti prodotti li ġejjin mill-annimali, bl-eċċezzjoni tal-prodotti tas-sajd, li joriġinaw fil-Madagaskar (2) tipprojbixxi importazzjonijiet ta’ prodotti annimali, għajr għall-prodotti tas-sajd, li joriġinaw mill-Madagaskar.
(2)
Twettqet spezzjoni tal-Komunità fil-Madagaskar f’Marzu 2007 sabiex jiġu vvalutati l-kontrolli tas-saħħa pubblika u l-kondizzjonijiet għall-produzzjoni tal-prodotti tas-sajd f’dan il-pajjiż terz. Ir-riżultati ta’ din l-ispezzjoni u t-tagħrif sussegwenti li ntbagħat mill-Madagaskar juru li l-garanziji xierqa huma pprovduti minn dan il-pajjiż biex jitħallew ukoll importazzjonijiet minnu lejn il-Komunità ta’ ċerti speċijiet ta’ bebbux għall-konsum mill-bniedem.
(3)
Id-Deċiżjoni 2006/241/KE għandha għalhekk tiġi emendata skond dan.
(4)
Il-miżuri previsti f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni 2006/241/KE hija emendata kif ġej:
(1)
L-Artikolu 1 jinbidel b’dan li ġej:
“Artikolu 1
Din id-Deċiżjoni għandha tapplika għall-prodotti li ġejjin mill-annimali, bl-eċċezzjoni tal-prodotti tas-sajd u l-bebbux, li joriġinaw fil-Madagaskar.”
(2)
Jiddaħħal l-Artikolu 1a li jmiss:
“Artikolu 1a
Għall-finijiet ta’ din id-Deċiżjoni ‘bebbux’ tfisser gastropodi tal-art imkessħin, iffriżati, imsajrin, ippreparati jew ippreżervati tal-ispeċijiet Helix pomatia Linné, Helix aspersa Muller, Helix lucorum u tal-ispeċijiet tal-familja Achatinidae.”
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 23 ta’ Ottubru 2008.

Labels: 3
18
6